૯-૧૧-ર૦૧૬ સુધી જિલ્લામાં કોઈપણ વ્યક્તિએ જાહેરમાં તિક્ષ્ણ હથિયારો લઈને ફરવુ નહીં, કોઈપણ જાહેર જગ્યામાં લોકોને શારિરિક નુકશાન કરે તેવા પદાર્થો તથા લાયસન્સ/ પરમીટ વગર સ્ફોટક પદાર્થો લઈ જવા નહી, લાવવા નહી, પથ્થરો અથવા બીજા શસ્ત્રો અથવા ફેંકી શકાય તેવા કોઈ સાધન સામગ્રી કે યંત્રો જાહેરમાં એકઠા કરવા/ તૈયાર કરવા તેમજ સભા/સરઘસની મંજૂરી આપનાર સક્ષમ અધિકારીની મંજૂરી લીધા વગર સરઘસમાં જલતી પેટાવલી મશાલ લઈ જવી નહીં, વ્યક્તિ કે વ્યક્તિના જૂથ દ્વારા સમુહના શબ અથવા આક્રુતિઓ કે પુતળા જાહેરમાં દેખાડવા નહી, આ હુકમ નીચેની વિગતે જણાવેલ વ્યક્તિઓને લાગુ પડશે નહી, જેવી કે, સરકારી નોકરી કે કામ કરતી કોઈ વ્યક્તિને જો ત્યાનાં ઉપરી અધિકારીએ આવું કોઈપણ હથિયાર લઈ જવાનું ફરમાવ્યું હોય, અથવા આવુ કોઈપણ હથિયાર લઈ જવાની તેની ફરજ હોય, પોલીસ અધિક્ષક અથવા તેણે અધિકૃત કરેલ પોલીસ અધિકારી કે જેને શારિરિક અશક્તિના કારણે લાકડી અથવા લાઠી લઈ જવાની પરવાનગી આપી હોય તે વ્યક્તિને, જિલ્લા મેજિસ્ટ્રેટ અથવા અધિક જિલ્લા મેજિસ્ટ્રેટે આ અર્થે ખાસ અધિકૃત કરે તેવી બીજી કોઈપણ વ્યક્તિને.